Paradís: el festival de disseny i creativitat - WDC2022\n16 des. 2020 /\nParadís és el nou festival de València Capital Mundial del Disseny 2022, una proposta de conferències dinàmiques i debat en obert sobre creativitat. Els i les professionals que van participar en la seua primera edició, en decembre de 2020, van abordar diferents lliçons sobre la disciplina des de perspectives molt variades.\nSota el títol «Reinventar-se», els dissenyadors Ana Gea de Gràffica, David Ruíz de Ruiz + Company i Eduardo del Fraile van donar unes breus xarrades sobre com sorgeixen les idees en moments d’estancament o crisi.\nEduardo del Fraile va relatar com, en un moment en el qual el seu estudi es trobava en ple èxit (fins i tot ja havia rebut més de 100 premis), va decidir reinventar-se i d’aquest impuls va nàixer un projecte que duraria més de cinc anys: KONG. Es tracta d’una beguda espirituosa (concretament, rom), inspirada en els goril·les. L’emprenedor ho va arriscar tot pel projecte, arribant fins i tot a vendre la seua casa. Finalment, gràcies a la seua persistència i al suport de l’organització d’ajuda als goril·les The Dian Fossey, el projecte es va fer realitat i va triomfar, sent la reinvenció la clau.\nCom sorgeixen les idees en moments d'estancament o crisi?\nAna Gea, co-creadora de la publicació Gràffica i fundadora de l’estudi Palau Gea, es va mostrar com un exemple a seguir quan l’adversitat es presenta a la porta dels i les dissenyadores. La seua xarrada es va centrar en que la clau per al triomf és saber aprofitar aqueixos moments de crisis per a la reinvenció, en com la nostra actitud i el fet d’habitar el temps són claus per al sorgiment d’idees. L’emprenedora va comptar com va aconseguir traure partit de les crisis de 2008, 2010 i 2020: ho va fer mitjançant la creació de la revista Gràffica, un mapa visual de les emocions per a la divulgació en centres escolars —al costat d’Eduardo Punset i Rafael Esquerra— i un llibre sobre el negoci del disseny, respectivament.\nLa nostra actitud i el fet d'habitar el temps són claus per al sorgiment d'idees.\nEl dissenyador gràfic David Ruíz (de Ruiz + Company) va relatar com va deixar tota la seua vida en stand by per a donar la volta al món. Després de quatre anys d’aventura, en 2020 s’ha assentat i ha aconseguit tindre noves perspectives sobre la situació actual del disseny. Ara, Ruíz s’ha adonat que la publicitat constant aconsegueix que els usuaris la rebutgen, que Facebook ha perdut potencial enfront d’altres xarxes socials i que és necessari comptar amb milers de seguidors per a ser algú rellevant. Uns reptes que només poden abordar-se des de la reinvenció i creativitat.\nDavid Ruíz va deixar tota la seua vida en 'stand by' per a donar la volta al món durant quatre anys.\nLa segona conferència portava per títol «El disseny vist des de tres perspectives» i en ella van participar Ana Hernández (Masquespacio), Dídac Ballester i Núria Vila, que ens van fer reflexionar sobre diferents facetes del disseny.\nAna Hernández, cofundadora de l’estudi d’interiorisme Masquespacio, ens va mostrar algunes de les preguntes transcendentals que haurien de fer-se els dissenyadors respecte a les idees. L’emprenedora va meditar sobre qüestions relacionades amb el valor de les idees: com saber com de bona és una idea?, és la millor idea la que es tarda més a gestar o la que sorgeix de sobte…?\nCom saber com de bona és una idea? És millor idea la que es tarda més a gestar o la que sorgeix de sobte…?\nDídac Ballester, dissenyador gràfic especialitzat en el disseny de llibres, va reflexionar sobre la seua àrea de major coneixent: l’espai en el llibre. Per a Ballester, “l’espai del llibre va més enllà” de les pàgines. Quan aquest professional dissenya llibres, usa com a referència als artistes alternatius que juguen amb l’espai d’aquests. A més, es fixa en com els lectors modifiquen al seu torn aquest espai, alternant les pàgines de la seua forma o estil original mitjançant clips, subratllats… A més, el dissenyador va expressar que és interessant la relació de l’espai del llibre amb altres espais. Aquest element, per tant, es converteix en peça clau del disseny editorial.\nPer a Dídac Ballester, l'espai del llibre va més enllà de les pàgines.\nNúria Vila va ensenyar als espectadors com el disseny ecològic i sostenible és sempre possible. “La clau és estudiar materials i possibilitats per als dissenys que cada client encarregue”. La creadora va posar dos exemples de projectes propis. El primer va consistir en la creació d’una carta de restaurant feta d’un material reciclable i a més es tractava de peces desmuntables per a evitar la reimpressió de la mateixa en cas de canviar un plat del menú. El seu altre projecte es va tractar de la creació d’un pack de café per a Slowmov que fóra 100% compostable, i així ho va aconseguir. “El futur serà sostenible o no serà”, va concloure la dissenyadora.\nEl disseny ecològic i sostenible és sempre possible: “la clau és estudiar materials i possibilitats per als dissenys que cada client encarregue”.\nEn l’últim dia de conferències, els dissenyadors Pepe Gimeno, Rocío Martinavarro i Ana Criado van parlar de les fronteres de l’espai creatiu.\nPepe Gimeno, Premi Nacional de Disseny 2020, va parlar de com el disseny es compon d’inputs de diferents disciplines com el màrqueting, comunicació i publicitat, però com -d’altra banda- també el fa de les arts plàstiques o d’altres disciplines artístiques. El dissenyador va plantejar la complexa pregunta de si el disseny és art, ja que totes dues disciplines s’influeixen mútuament. La conclusió segons Pepe Gimeno? Tots dos es diferencien per una frontera: les finalitats que el dissenyador/artista té en cadascuna de les disciplines.\nEl disseny es compon d'inputs de diferents disciplines com el màrqueting, comunicació i publicitat, però també de les arts plàstiques i altres disciplines artístiques.\nRocío Martinavarro, de l’estudi Mayúscula, ens va mostrar com el disseny pot servir per a trencar fronteres i trobar punts de trobada. Això ho va esbrinar mitjançant un projecte en el qual més de 50 dissenyadores gràfiques de tot el món van ser aparellades per a crear una obra. El resultat li va fer veure que el disseny és capaç de superar les diferències frontereres com l’ús de diferents idiomes o no compartir l’imaginari col·lectiu de cada país. Martinavarro va arribar a la conclusió que existeix un nou espai across borders basat en la idea que el disseny és intercultural, i que es converteix en fruit de l’enteniment.\nRocío Martinavarro ens va ensenyar que existeix un nou espai «across borders»: intercultural, fruit de l'enteniment.\nL’última ponent va ser Ana Criado, que va relatar la seua pròpia experiència en saltar la frontera espanyola i decidir provar sort com a dissenyadora als Estats Units. La valenciana va començar a treballar per a l’empresa especialitzada en títols de crèdit per a Hollywood, al costat del dissenyador Kyle Cooper. Després de superar les adversitats d’enfrontar-se a un nou sector i un idioma que no dominava, amb els anys ha aprés que la por de travessar fronteres, als canvis, és superior al perill real que existeix, arribant a estar nominada a un Emmy, pels títols de crèdit de Star Trek: Discovery.\nLa por als canvis, és superior al perill real que realment existeix.


Ruta de la Garriga - Ajuntament d'Avinyonet de Puigventós\nEstàs aquí:Home Turisme Rutes a peu Ruta de la Garriga\nRuta de la Garriga d'Empordà\nESPAI DE LA GARRIGA D'EMPORDÀ\nL'espai anomenat la Garriga és una zona poc coneguda allà on la plana de l'Empordà es comença a fer muntanya. El seu relleu és suau, ondulat i de poc pendent, l'alçada màxima del qual supera lleugerament els 200 m. La seva superfície aproximada és de 1.245 ha i es troba repartit entre els termes municipals de Llers, Avinyonet de Puigventós, Vilanant i Vilafant, en una petita part.\nPer a més informació de l'espai clica aquí.\nDEFINICIÓ DELS ITINERARIS\nLa definició dels itineraris ve establerta per la idea inicial de marcar circuits tancats, de manera que sortint d'un municipi es pugui arribar al mateix nucli -sense repetir camins-, i la interconnexió entre ells.\nEls itineraris de La Garriga segueixen camins ja marcats, per no omplir el territori de senyals i indicadors varis. La majoria d'itineraris formaran part de la xarxa bàsica d'Itinerànnia i la resta formarà part de la xarxa local.\nEs defineixen tres itineraris tancats amb inici en cadascun dels nuclis dels pobles. Parts dels trams d'aquests itineraris són compartits, permetent combinacions de les següents rutes:\n– Itinerari 1: Avinyonet de Puigventós\n– Itinerari 2: Vilanant\n– Itinerari 3: Llers


097: Sant Ovidi, sant Ovidi - Rosca amb all\n097: Sant Ovidi, sant Ovidi\nCom diria Pep, «entre ous i colomins» els dos últims diumenges m’han pillat fora de casa i no he pogut escriure cap de barbaritat: un perquè em trobava en l’exili occità sense cap connexió i l’altre per anar-me’n de traina tot el cap de setmana. Em botaré el relat del meu viatge al país niçard i em centraré en est últim, entre altres coses, perquè no m’en recorde de massa detalls de la nit del dissabte a partir de quina hora: resulta que celebràvem Sant Ovidi Montllor en avanç, ja que hui fa catorze anys que se n’anà de vacacions a fer la mà sense deixar clar qui seria el seu digne successor. I un poc en eixe sentit anava el sarão del dissabte en Ca les Otosinetes: de recobrar el savoir faire ovidià, especialment després del desficaci de l’any passat amb Miquel Gil i altres huits i nous.\nLa llàstima és que Phil de Vient tenia actuació al seu poble, Alcoi, i no pogué assistir a la tercera nit d’Ovidi consecutiva que se celebra al poble de la gnomònica; la bona notícia és que Arthur Caravan sí que vingué, això a banda de la intervenció de l’Hugo Mas com a cap de cartell, únicament acompanyat pel seu inseparable Juan Antonio Recu Recuerda; i un segur servidor, més o manco desacompasat amb el també insuperable Jordi Xu Albinyana. I Toni Carnet, que havia de projectar Hèctor i no va poder perquè no els funcionava bé la còpia. I l’Àngel Canet i Valencià, fardant de connexió de banda ampla o equivalent. I l’Adrià Banyerí, que vindrà este dijous a parlar-nos de Napols. I Marc i Sònia, els amants del Benicadell. I el Cato i Calavereta, quins dos fills per a una mare cega! I algunes absències notables, com les d’Enric Marco, Sergi Gómez o inclús Toni Espí, que estava comboiat i apuntat i, al remat, es va quedar en casa a corregir exàmens.\ns’ha de dir, no va ser un sopar tan multitudinari com els altres als\nquals he assistit allí, només una vintena llarga de persones segons les\nfonts oficials (i una vintena curta segons la policia nacional),\nque m’imagine que serà perquè hi havia profusió d’activitats el mateix\ndia a la mateixa hora i potser el nom de l’Hugo encara no els pareix\nprou conegut ara per ara, perquè cert que no va ser per l’atractiu de\nla minuta: una degustació de la cuina alcoiana projectada per ‘Sunción\naconsellada per la seua veïna i consistent en una pericana per a mullar\npà, uns abisínios que alguna alcoianeta despistada no reconeixia com a tal, una truita d’espàrecs\ncollits pel mateix doctor Olivares, unes faves bollides que «deixaven\nla boca en alt», uns callos de colló de mico i -com a boato final- una\nolleta de cagar-se i no torcar-se, això sense esmentar el flam de\ngarrofa amb codonyat i el burr… perdó; el plisplai durant tot el\nsopar i que «no podia faltar el vi damunt la taula.»\nen acabant, un Hugo -com sempre- incommensurable féu callar àdhuc els\nmés irreductibles que ocupaven la barra del reservat al crit de «beveu\nconyac i vi i cassalla i, si m’arriba el pressupost…»! Jo em\ndecantava pel conhac -el Terry de la terra!- i aital vaig acabar: per començar una versió prometedora de La fera ferotge amb Olivares en el paper de l’alcalde, i encara com la intervenció del titular de la nit va salvar la Cançó de llaurador i el M’aclame a tu encara obviant-ne estrofes senceres. No sé si ho hauré somiat o què, però crec que també caigué València, eres una puta, abans o després de deixar al Pau Miquel a soles que en cantara un parell del seu Arthur Caravan: xiulí L’amor és cec com vaig poder i cantava Suzanne sense saber la lletra. De la resta no m’en recorde o no vull recordar-me’n, així que si algú vol afegir algun detall, avant.\nles ovidianes no s’acabaren dissabte: al sendemà, diumenge i bon dia,\ndesprés de sengles viatges entre l’Olleria i Xàtiva -visita a ca l’Espí\ni la Marrahí inclosa- vaig tornar a anar a Otos a temps per a celebrar el\ndoble vint-i-cinqué aniversari de na ‘Sunción, a la qual dediquí una\ncançó improvisada de rima perfecta, consonant i amb lletra al·lusiva;\nbé, realment torní a Otos per a replegar el cotxe i anar-me’n a Sueca a\ngravar l’última part del pròxim Mãemeua!!: les tertúlies de ca Fuster amb…\n«No diré noms: no; no vull dir noms…» Si voleu apostar per algun alcoianet emergent, ara és hora; l’enquesta per a decidir quin és el cantautor més cansautor encara la teniu en l’entrada sobre el disc d’Hugo Mas: el guanyador (el perdedor?) anirà a Otos, però no a cantar, sinó a que el colguen en una gerra!\n
Click Here for PollOnline Survey
 | Website Polls
 | Email Marketing

 | Crowdsourcing
View MicroPoll
\nAquesta entrada s'ha publicat en Cabotisme mundial; el 10 de març de 2009 per blocjaumei\n10 de març de 2009 a les 4:21 pm\nQuè bonico és Otos! El successor o com s’escriga de l’Ovidi és clarament Hugo Mas, que cantant amb vosté M’aclame a tu posa la pell de gallina sense plomes i degollà.\nkirik ha dit:\n11 de març de 2009 a les 11:38 pm\nQue bé ho has contat!\nxon ha dit:\n12 de març de 2009 a les 5:28 am\nVa ser una nit de les que no es poden oblidar¡¡¡ vaig anar a Otos amb el cotxe mig buit i vaig tornar ai-xàtiva carrega, no calia posar mùsica ja tenia a Toni del Hostal al meu costat….\nVaig tindrer la sort de sopar en la taula d’Angel Canet, Adrià, Calavereta, Cato, Sonia i Marc, i Pau Miquel,,, com sempre el meu home en canvia per qualsevol altra dona,,, esta volta es va seure en Toni Canet, qué bons estaven els bocates de les 5h del matí??? Això sols ho saben Toni Canet i servidora¡¡¡\nHugo Mas per a mi es el nou Ovidi, encara que Pau Miquel també m’agrada molt. La primera vegada que el vaig escoltar en vaig emocionar, tot el meu cos tremolà…Gràcies per cantar M’aclame a TU (Toni sap que m’agrada molt). Desprès Pau Miquel també ens deixà part del seu repertori i per a finalitazar la nit Toni del Hostal va fer de les seues en companya de Jordi Albinyana, Pau Miquel i Hugo Mas….\nBé desitge una pròxima a Ca les Senyoretes….perquè es una nit en família i gent que estime\nUna nit que este que tornar a repetir això si\n15 de març de 2009 a les 4:27 pm\njo tampoc tinc massa clar què va passar el dissabte. Una senyora que em volia donar unes pastilletes? I poca cosa més…moltes rises, això si. I si no arriba a ser per Pau Miquel i l’Hugo, el doctor mos desterra pa sempre!


Les dosis que en prenem són excessives: sempre hauríem de començar amb comprimits de 400 mil·ligrams\nEls perills de l’ibuprofèn, el fàrmac que tots tenim a casa. // CC0\nActualitzada el 22-03-2019 18:17\nTens mal de cap, mal de queixal, mal de coll o dolor menstrual i no t’ho penses dues vegades. Segurament vas a la farmaciola a agafar un ibuprofèn, un dels medicaments estrella a les llars. De fet, a l’estat espanyol se’n venen més de 45 milions de capses cada any; és un dels antiinflamatoris que més es fan servir.\nPerò el cert és que, segons les dades i els experts en la matèria, abusem dels ibuprofens. Són fàcils de comprar, fàcils d’aconseguir, barats i els tenim sempre a mà. Però en realitat s’haurien de prendre amb prescripció mèdica -si no és que es tracta de dosis petites. Maria Perelló, responsable del Centre d’Informació del Medicament del Col·legi de Farmacèutics de Barcelona, ha explicat els detalls d’aquest fàrmac a RAC1.cat.\nLa dosi màxima diària d'ibuprofèn haurien de ser els 1.800 mil·ligrams. // CC0\nSegurament l’ibuprofèn que tens a casa es presenta en comprimits de 600 mil·ligrams. Però el més adequat seria començar pel consum de pastilles de 400 mil·ligrams quan es té un dolor lleu. A més, la dosi màxima diària haurien de ser els 1.800 mil·ligrams.\nAmb les dades actuals, hi ha evidència científica que no hi ha raó per recomanar el de 600 en comptes del de 400\nMaria Perelló responsable del Centre d’Informació del Medicament del Col·legi de Farmacèutics de Barcelona\n“Dosis altes o massa elevades són les de 2.400 mil·ligrams al dia, quatre dels comprimits més habituals (els de 600). Amb les dades actuals, hi ha evidència científica que no hi ha raó per recomanar el de 600 en comptes del de 400, que és el que hauríem de fer servir en cas de dolor lleu o moderat”, apunta Perelló.\nEn el cas dels comprimits d’ibuprofèn de 400 mil·ligrams, no cal prescripció mèdica. I què passa amb el més habitual, que tots tenim a casa? “El de 600 grams sí que necessita recepta, però si per un tema d’hàbit el pacient el demana, es veuen casos en què es dispensa”, reconeix l’especialista en farmàcia.\nDes del Col·legi es fan notes informatives que apel·len a una bona activitat professional i “recorden la necessitat de recepta”. És molt probable que a la farmàcia us l’hagin venut sense problema. Evidentment, però, si el tractament és llarg, ho ha de supervisar un metge.\nL'ibuprofèn pot causar problemes estomacals. // CC0\nPotser has sentit a dir que l’ibuprofèn pot causar problemes estomacals. “Durant el tractament amb antiinflamatoris, hi ha hagut casos d’hemorràgies gastrointestinals i úlceres, i, en casos extrems, perforacions. Evidentment, tots els efectes secundaris no es produeixen amb la mateixa freqüència.”\nCal prendre un protector estomacal, abans de prendre un ibuprofèn? “S’està veient que s’estan prescrivint massa. La necessitat de prendre el protector és relativa: cada vegada que prenem ibuprofèn no cal protector, però pot ser adequat si el pacient té alguna molèstia o malaltia de base de tipus gastrointestinal, o també si es tracta d’un tractament llarg. Seria recomanable sempre amb prescripció mèdica”.\nCal tenir en compte el risc cardiovascular. // CC0\nTambé cal tenir en compte el risc cardiovascular. “L’Agència del Medicament, l’abril del 2015, ja va treure una nota informativa que advertia que sobretot cal anar amb compte amb les persones que tenen risc cardiovascular (insuficiència cardíaca, cardiopatia isquèmica establerta, malaltia arterial perifèrica o malaltia cerebrovascular) i amb l’administració de dosis altes d’ibuprofèn.”\nProblemes amb anticoagulants orals\nHan de tenir especialment atenció els pacients que estan prenent anticoagulants orals (com el Sintrom). “Els antiinflamatoris poden augmentar els efectes dels anticoagulants; per tant, s’ha de vigilar. Són pacients que de per si ja han d’estar molt controlats i qualsevol medicació extra s’ha de vigilar molt bé.”\nL'ibuprofèn no és recomanable per a dones gestants.\nSi has passat per un embaràs, deus saber que l’ibuprofèn no és recomanable per a dones gestants. “L’analgèsic d’elecció en embarassades ha de ser el paracetamol, perquè l’ibuprofèn pot afectar negativament la gestació o el desenvolupament del fetus.”\nSi prens ibuprofèn, cal anar amb compte de “no administrar simultàniament diferents antiinflamatoris, no barrejar, perquè els efectes secundaris gastrointestinals es potencien, se sumen. Els corticoides també poden comportar risc d’úlcera i sagnat (barrejats amb l’ibuprofèn). Quant a l’àcid acetilsalicílic, es pot disminuir l’efecte antiagregant que es busca amb l’aspirina.”\nEs recomana no barrejar l’ibuprofèn amb medicaments com altres antiinflamatoris, corticoides o aspirina\nEls efectes secundaris s’han de presentar clarament al pacient per tal de reduir els riscos\nEn general, hi poden haver contraindicacions en persones especialment sensibles als components de l’ibuprofèn. En pacients “amb crisi d’asma o urticàries s’ha de vigilar que no estiguin lligades a aquest medicament. Els efectes secundaris s’han de presentar clarament al pacient per tal de reduir els riscos”, segons explica Perelló.


Agraïments i fotos | Barcelona Trail Races\nAgraïmets i fotos\nGràcies als voluntaris que han fet possible el control a les cruïlles, el marcatge del recorregut, l’organització dels avituallaments, de la sortida, de meta… i sobretot pel vostre tracte cap als corredors. De vegades aguantant moltes hores amb fred i vent des de primera hora de matinada fins al vespre. Sou uns cracks.\nGràcies també als corredors per la vostra confiança,… hi ha un grapat que sou repetidors i això ens anima molt. Encara que no us ho diem, sabem que repetiu.\nMoltes gràcies als col·laboradors, Ajuntaments i al Velòdrom d’Horta pel vostre suport un any més. Finalment gràcies al Parc per permetre’ns gaudir d’un dia de trail running en un entorn tan espectacular al costat mateix de la ciutat de Barcelona.\nPels que us ho vàreu perdre i pels que vàreu venir i us voleu veure retratats aquí (+) teniu un enllaç a les fotos d’ esportFoto.cat.\nPenseu que hi ha fotos a 11 zones diferents, així que seria bo que miréssiu també la galeria de dorsals no visibles, ja que de vegades els dorsals no es veuen. Per veure les fotos de corredors amb dorsals no identificat poseu dorsal 0.


Que fàcil és jutjar i criticar a l'Església, tenint el terreny adobat, està de moda per ignorància o esnobisme la cristianofòbia. Es retreu a l'església el suport a Franco després de la terrible guerra fraticida, alguns exigeixen disculpes, no es recorden que el papa Joan Pau II va demanar perdó per tots el errors que els homes de l'Església hagin comès. Però ara no es parla de la barbàrie que varen patir sacerdots, religiosos i laics pel sol fet d'ésser cristians; la majoria varen morir perdonant els seus botxins. Gràcies a Franco varen recuperar els béns confiscats, la llibertat i la vida. Han demanat perdó els causants de tot aquell vandalisme, opressió i terror? Es va patir una cristianofòbia cruenta, avui patim cristianofòbia incruenta, subtil, però també injusta i cruel.\nGràcies a estaments religiosos com Càritas, Mans Unides, Enllaç Solidari i molts més, aquesta societat és una mica menys cruel i injusta. No hi ha més cec que el que no hi vol veure.\nAgraïment a la Policia Municipal\nenriqueta blanes gimferrer.\nEl dia 10 de febrer al vespre vaig tenir un petit accident de trànsit, amb motiu del qual vaig requerir els serveis de la Policia Municipal de Girona. Només vull deixar constància de la professionalitat i l'educació de l'agent que em va atendre, molt respectuós i atent en tot moment. Els ciutadans tenim el dret de queixar-nos quan les coses no es fan bé, però penso que quan passa a l'inrevés, també tenim l'obligació de dir-ho.\nAbús de poder de\nEva Riera Grasiot.\nDes del mes d'octubre torno a ser estudiant de l'UdG a la facultat de Lletres, després de 8 anys vaig pensar: hi ha coses que no han canviat. Em referia a l'aparcament, només hi havia l'aparcament de fora muralla i com sempre estava ple.\nPer sorpresa meva sí que hi ha coses que canvien, tres mesos més tard, ja no tenim ni l'aparcament de fora la muralla per aparcar. I perquè? Perquè l'únic aparcament públic que hi havia ara és privat, amb una fantàstica barrera que impedeix aparcar si no tens un comandament a distància. I qui el té? Com no podia ser menys els professors i el personal de PAS. Què tenen ells que no tinguem els estudiants?\nQue potser la Senyora Salamaña hi té alguna cosa a veure?\nPerò el més greu de tot, i aquest abús de poder ja és greu, és que a sobre l'aparcament és buit, però nosaltres, els estudiants, no hi podem entrar, hem d'aparcar en qualsevol lloc. No! en qualsevol lloc, no. Per què el servei de grua de Girona quan no té res a fer puja allà a dalt i treu tots els cotxes que considera mal aparcats. Un fort aplaudiment per a l'Ajuntament de Girona i els seus regidors!\nTan poc interessem, els estudiants, a la ciutat de Girona que han decidit fer el possible per fer-nos fora? Sí, dic fer-nos fora, perquè si no podem aparcar no anirem a classe, quina altra solució ens queda?\nfamília roca-sellabona. Girona.\nFa un mes que hem tornat a ser pares. Ara som cinc. Vam estar, la meva esposa, les bessonetes i jo, mig mes a la clínica.\nLa nostra llarga estada va ser deguda a dos petits problemes. Un problema petit va ser la hipertensió de la mare en el tram final de l'embaràs. L'altre problema va ser molt petit: la Júlia pesava 1.830 grams.\nAra ja som a casa i, gràcies a Déu, tots cinc amb un estat de salut correcte.\nHem decidit escriure aquesta carta perquè durant la nostra estada a la clínica tot el personal va dispensar un tracte a les bessonetes molt més acurat que el d'unes professionals que fan, només, la seva feina. I podem assegurar això de "tot el personal" perquè vam veure passar tot el personal (dies no en van faltar). El tracte amb la mare, del mateix tipus; l'atenció de tot el personal cap a ella va ser, en tot moment, excel·lent. I no hem d'oblidar la figura que normalment queda en tercer terme en un naixement: el pare va ser tractat com un rei.\nServeixi aquesta carta per felicitar tota la segona planta de la Clínica Bofill, la primera planta, l'administració i direcció.\nLa professionalitat, la simpatia, el savoir-faire, la disposició im?mediata en qualsevol moment, el caliu, el tracte sempre agradable, exquisit. En definitiva, l'actitud de totes aquestes persones és digna de ser elogiada; i això és el que estem fent. Si escriure això, a nosaltres, ens ha omplert de goig, imaginin vostès què no farà a les persones a les quals va dirigida aquesta felicitació.\nA totes elles, de tot cor, una forta abraçada.\nÉs costum ancestral, i les tradicions són sempre unes celebracions que no s'haurien de perdre, que en acabar el Carnestoltes tingui lloc el que es coneix com l'enterrament de la sardina. És d'alguna manera la culminació d'uns dies de certa disbauxa, abans de començar la Quaresma, el dimecres de cendra, encara que actualment poca gent sap ja en què consisteix aquesta època que abans eren uns dies de recolliment i sacrifici. Tant se val el temps, canvia les maneres de fer i la imatge de la vella Quaresma amb tantes cames com tenia l'època, amb un bacallà a la mà, que era el menjar típic d'aquell temps tampoc tan llunyà, llavors menjar de pobres, penjada a la cuina, és només un record que explica la gent gran amb la incredulitat dels joves, que deuen pensar que n'era de rara la gent, no menjant carn certs dies i/o fent petits o grans dejunis.\nAra bé el principal motiu de la meva carta és imaginar que en comptes d'enterrar la sardina, recordo als lectors que poca gent en coneix el significat, podríem enterrar el nefast tripartit, amb la seguretat, llavors sí, que tothom entendria què és el que es va a enterrar. Auguro una gran assistència de públic perquè crec que el poble està fart de les seves baralles, contradicccions, malbaratament de fons, nepotisme i mal govern. Per una vegada que l'Ernest Maragall l'encerta quan assegura que no agrada gens ni mica com actua aquesta formació, encara s'aixequen veus contra ell. Ja se sap "Qui diu les veritats, perd les amistats", però crec que ha guanyat, per fi, alguna simpatia, almenys la meva.\nPloro per Catalunya\nraimond bitlloch i compañó.\nDesprés de dies de reflexió cada cop veig més clar que quan aconseguim la indepèndencia del nostre país, el primer que hem de fer és canviar tota la classe política.\nPotser us preguntareu com he arribat a aquesta conclusióÉ Doncs bé, sóc un català com tants altres que vaig muntar la consulta el 13D, vaig observar que la maquinària dels grans partits polítics van intentar retardar a tots els pobles que van poder la consulta, ja que ells no hi podien posar les grapes. Em va quedar clar que el que volien i volen és treuen rèdit polític, i això no s'hi val.\nNosaltres com tants altres vam muntar la consulta perquè som catalans i per Catalunya, aquesta revolució és del poble, no és seva senyors polítics, estem fent la feina que vostès no volen fer. Per tant, si en volen treure rèdit polític ja es poden quedar a casa amb la seva poltrona, que allà no hi fa fred.\nVisca Catalunya independent i visca els catalans de bona fe.


El joc del circ, cap a una didàctica creativa, amb Tommaso Negri\n15 de desembre de 2012 - 10:00h\n16 de desembre de 2012 - 20:00h\n- Donar eines pedagògiques a través del joc i el circ.\n- Oferir instruments lúdics i pedagògics per activar les diferents sessions de circ.\n- Utilitzar el joc com a mitjà per desenvolupar la coordinació i l’equilibri, i per familiaritzar-se amb l’objecte.\n- Analitzar les claus per trobar nous camins que permetin potenciar la creativitat i la diversió, mantenint la progressió a nivell tècnic.\nTommaso Negri és, des de 2002, formador de circ d’infants i joves a l’Associazione Il Balzo, que treballa en col•laboració amb escoles públiques i serveis socials.\nHa estat formador a centres de primària i secundària a Milà, a través del projecte Mus-Europea (2004-2007), que treballa amb el circ com a eina d’integració cultural.\nOrganitza i coordina colònies de circ per a infants i joves, ensenya circ a la Scuola Nazionale di Teatro e Arti Circensi de Milà, i també és professor de teatre a l’Associazione Creactive. Amb una consolidada trajectòria en el camp de la formació en circ, teatre, clown i pedagogia, l’any 2010 es diploma com a formador de formadors a l’Ecole de Cirque de Brussel•les. Des d’aleshores, treballa com a formador de formadors a Le plus petit cirque du Monde, França, i a l’Associazione Giocolieri e Dintorni (G&D), Itàlia.\nDissabte 15 de desembre: de 10h a 14h i de 16h a 20h.\nDiumenge 16 de desembre: de 10h a 14h i de 16h a 20h\nLa inscripció només serà vàlida un cop facis la inscripció online i ens enviïs a projectes@apcc.cat el comprovant de l’ingrés bancari (Cajamar-APCC: 3058 0553 28 2720005661), indicant el teu nom i el curs al qual t\_\_\_'inscrius.


Smart emprenedors | AnaRosaSanfeliu\nEn este moment, la meitat de les empreses estan pensant en com sobreviure el mes que vé, i l’altra meitat en com, a banda de sobreviure, poden intentar trobar la fórmula de com millorar per trobar la perduda prosperitat.\nPrecisament, els que pareixen que estan aconseguint això, és perquè han apostat per eixir fora de les nostres fronteres, es a dir, que s’estan internacionalitzant.\nHui el pardalet dels tuits ens porta a un encontre que s’està celebrant en el Baix Llobregat entre empresaris i emprenedors http://trobada2012.wordpress.com/ . Ens ho contava en un tuit @tonimascaro que ens deia que es parlaria de la internacionalització i el smart destination.\nEs a dir, aprendre a exportar, i fer-lo a destins o mercats que de veres siguen avantatjosos.\nEm sorprenia del programa de la jornada que tingueren que ensenyar que la mentalitat del emprenedor ha de ser guanyadora i que se tingueren que prendre mesures, com no mai menjar a soles i aprofitar el migdia per fer relacions públiques en aliances estratègiques.\nI sobre tot una màxima: hi ha que ser interessant i distint. Hi ha que canviar per alguna cossa millor i tornar sempre més del que ens donen.\nCrec que és el que falta als nostres emprenedors, prendre l’alternativa de creure-s’ho i, sobre tot, ser més productius i més generosos en el treball.\nPareix mentida, però hi han cosses simples que en ajudarien a eixir de la crisi però que no som capaços ni de vore-les.\nEsta entrada fue publicada en 5 junio, 2012 por Ana Rosa Sanfeliu en Uncategorized y etiquetada con crisis, emprendedores, smart destinations.


Com preparar de manera senzilla bacalhau à Brás o bacallà daurat | Gastronosfera\nInici > Receptes > Com preparar de manera senzilla bacalhau à Brás o bacallà daurat\nCom preparar de manera senzilla bacalhau à Brás o bacallà daurat\n400 g de bacallà esqueixat o en un tros\n4 ous grossos o 6 de mitjans\nEl bacalhau à Brás és una recepta fàcil que es prepara amb bacallà esqueixat. Us animeu a intentar-ho?\nEl bacalhau à Brás és una recepta d'origen portuguès tan vistosa com fàcil de preparar. Si t'apassiona el bacallà, aquest plat de ben segur que es convertirà en un dels teus preferits a partir d'ara. Compartim com preparar-la pas a pas.\n- Esqueixem el bacallà en trossos petits, sense pells ni espines, i el posen en remull de 3 a 5 hores, l'escorrem i assequem.\n- Ratllem les patates en bastonets molt fins (patates palla) amb l'ajuda d'una mandolina, o bé amb el ganivet, tallant rodanxes molt fines que després en farem bastonets. Les deixem en aigua perquè deixin anar el midó, així no se'ns enganxaran en fregir-les\n- Tallem les cebes a la juliana, en tires fines, i les posem a sofregir en una paella o cassola baixa amb oli; a mitja cocció hi afegim l'all picat i anem remenant fins que la ceba comença a enrossir-se, però sense deixar que enfosqueixi.\n- Mentrestant, escorrem bé les patates, les assequem amb un drap o amb paper de cuina, i les fregim en oli abundant; si les hem tallat fines, no triguen gaire. Les escorrem i les posem sobre paper absorbent. Les salem lleugerament i amanim amb pebre blanc.\n- Batem els ous en un bol amb una punta de sal i reservem.\n- Afegim el bacallà esqueixat a la ceba i el coem un parell de minuts mentre anem remenant el conjunt. Aleshores hi afegim les patates, remenem perquè quedi tot ben barrejat i, a foc suau, hi aboquem els ous.\n- No hem de fer una truita, sinó com uns ous remenats, de manera que els quallarem al gust, però preferiblement no han de quedar secs, sinó ben melosos.\n- Apartem de seguida i servim al plat, on hem de veure un conjunt amb un bonic color daurat, que és el que dóna nom al plat.\n- Acabarem escampant per sobre julivert picat i olives negres a les que haurem tret el pinyol.


ELS FERMENTATS | VERGÉS, MARTA - Santos Ochoa\nUN REGAL PER A L'ORGANISME\nEls aliments fermentats contribueixen directament al nostre benestar i, a més a més, són deliciosos. Amb l'ajuda de bacteris, llevats i fongs, el procés de fermentació allarga la conservació dels aliments, en potencia el gust i els converteix en autèntiques joies per a la salut de la nostra microbiota. En aquest manual, et proposem trenta receptes de fermentats, molt fàcils …\nEls aliments fermentats contribueixen directament al nostre benestar i, a més a més, són deliciosos. Amb l'ajuda de bacteris, llevats i fongs, el procés de fermentació allarga la conservació dels aliments, en potencia el gust i els converteix en autèntiques joies per a la salut de la nostra microbiota. En aquest manual, et proposem trenta receptes de fermentats, molt fàcils i variades, en les quals la màgia de la vida aconsegueix generar un microunivers fantàstic. Begudes referescants i saludables, formatges i iogurts vegetals fets amb llavors i fruita seca, verdures boníssimes i carregades de vitamines, pans de massa mare i farines saludables, postres delicioses a base de fruites i espècies... Endinsa't en el món dels fermentats i... que comenci la festa dels aliments vius! "EDITAT AMB EL SUPORT DEL DEPARTAMENT DE CULTURA DE LA GENERALITAT"\nMarta Vergés és dietista, coach de salut i especialista en cuina plant based. Graduada per la Matthew Kenney Culinary Academy de Santa Mònica (Califòrnia) i màster en Coaching i PNL per l'Institut Gestalt, exerceix de divulgadora d'hàbits d'alimentació saludable en empreses i mitjans de comunicació. És codirectora del programa de La 2 de RTVE Menja't el món i autora de Menja't el tarro (Cossetània, 2016). Pots seguir-la a Instagram, on comparteix tot el seu univers i un munt de receptes. @martavergesbio


Preocupació des de Podem per l'estat del pont Paco Aura\nEn el passat plenari del 31 de juliol Aarón Ferrándiz, regidor de la formació morada, va preguntar sobre com van les comunicacions amb la Conselleria per a reparar el pont de Paco Aura\nTags: Podem Alcoi, Pont Paco Aura\nEncara que el pont Paco Aura és prou recent, des de Podem ja van alertar en octubre de 2019 d’algunes deficiències estructurals a aquest pont a les juntes de dilatació, les voreres, les baranes, o la calçada.\nAra, en el plenari del 31 de juliol, la formació morada, mitjançant el seu regidor Aarón Ferrándiz, es va preocupar novament per aquest tema. “A l’octubre, el govern municipal ens responia que traslladaria a Conselleria la problemàtica, perquè és qui té les competències al respecte, per tractar de donar solució a aquesta qüestió. Nou mesos després, observem que les deficiències del pont no s’han resolt. Sense cap ànim de generar alarma, però amb preocupació, entenem que la demora en l’actuació pot suposar un agreujament de les deficiències estructurals ja existents i dificultar, per tant, la seua adequació“, continua Santamaría.\nÉs per aquest motiu que Podem va preguntar si s’ha rebut algun tipus de contestació o informe tècnic respecte a l’estat del pont, i en aquest cas, quin és el resultat d’aquest i quines són les actuacions es desenvoluparan per part de la Generalitat per a resoldre aquestes deficiències.\nAquesta formació també va sol·licitar al govern local que inste a la Conselleria pertinent perquè resolga aquestes deficiències per tal d’evitar que s’accelere el seu deteriorament.\nAarón Ferrándiz va rebre la contestació de la regidora d’Urbanisme, Lorena Zamorano, que va explicar que no s’ha tingut cap resposta formal, i que segons els tècnics de l’Ajuntament els defectes no són provocats per l’ús, sinó que és un problema de construcció.\nZamorano va afirmar que encara que l’Ajuntament està intentant contactar amb conselleria, encara no s’ha pogut realitzar aquest contacte i que de totes maneres, ells mateixos estan realitzant un pressupost per si s’haguera de reparar el pont i que ja després es reclamaria a Generalitat.\nA més, la regidora d’Urbanisme, va voler aclarir que a dia d’avui, el pont no té cap problema que supose un perill per a l’estructura.


ELEN denuncia a l’Eurocambra que 'la discriminació lingüística és racisme' - Diari La Veu\nEscriba el número 560824\nUn cartell amb les banderes de Catalunya, Gal·les, Escòcia i Euskadi durant el seminari sobre discriminació lingüística al Parlament Europeu. Al fons, els eurodiputats.\nEl secretari general de la Xarxa Europea per la Igualtat Lingüística (ELEN), Davyth Hicks, ha denunciat, aquest dimecres, al Parlament Europeu, que “la discriminació lingüística és un tipus de racisme”. Hicks, juntament amb eurodiputats i representants de la societat civil del País Valencià, Catalunya, Euskadi, Gal·les, Irlanda o de les minories hongareses a Eslovàquia i Romania, participa en un seminari, a Brussel·les, que pretén aglutinar suport polític per elaborar una directiva europea de llengües.\nL’eurodiputada irlandesa Liadh Ní Riada ha explicat a l’ACN que volen promoure una normativa “com cal i que es puga implementar”.\nEl seminari, organitzat per Liadh Ní Riada amb el suport d’ELEN i dels grups de l’Esquerra Unitària Europea (GUE), així com amb el dels Verds-Aliança Lliure Europea, s’allargarà tot el dia i comptarà amb la participació, entre d’altres, de la directora de la Plataforma per la Llengua, Neus Mestres.\nConsiderar les discriminacions lingüístiques com un atac als drets fonamentals\n“El que demanem és que les institucions europees consideren les agressions i discriminacions lingüístiques com un atac als drets fonamentals”, ha explicat Mestres a l’ACN. Segons ella, alguns estats no es prenen encara prou seriosament la situació, tot i que en el cas del català hi ha “casos greus, agressions fins i tot físiques i insults”. “Els estats membres no s’ho prenen seriosament, caldrien sancions i que es vagen coneguent cada vegada més aquests casos, que es posen sobre la taula”, ha recordat.\n“Hem de mantenir la pressió”, ha explicat Davyth Hicks, que considera “brillant” l’informe que va elaborar la Plataforma per la Llengua, titulat ‘Si me hablas en catalán se suspende el juicio. Els drets lingüístics en via morta’, i que ja es va presentar a Brussel·les el 17 de març. “Aquesta situació no és acceptable a l’Europa del segle XXI, necessitem mesures per protegir la gent”, ha remarcat Hicks.\nLa discriminació lingüística, un tipus de racisme\nSegons ell, la UE ja obre procediments d’infracció per qüestions de racisme ètnic i això s’ha d’ampliar a les qüestions lingüístiques. “Volem els mateix tipus de mesures, procediments d’infracció contra Espanya i, fins i tot, França per aquestes discriminacions a llarg termini que veiem com sistèmiques”, ha remarcat. Davyth Hicks ha insistit que la qüestió “està esdevenint un tema de drets humans”. “Així com teníem el racisme i vam lluitar-hi en contra durant anys, creiem que la discriminació lingüística és un tipus de racisme i tothom, tant la societat civil com la UE, ha d’actuar en contra, perquè és inacceptable”, ha reiterat.\nRamon Tremosa (CDC), Jordi Sebastià (Compromís), Josep Maria Terricabras (ERC), Liadh Ní Riada (Sinn Féin), Davyth Hicks (ELEN) i Josu Juaristi (Bildu) durant l'acte. Foto: Pous L. (ACN)\nL’organitzadora del seminari, Liadh Ní Riada, ha celebrat que tot i que són de “diferents partits polítics” hi ha eurodiputats que comparteixen “l’espai comú” de protegir les diverses llengües europees. “Volem una directiva de llengües, una com cal, que es puga implementar. Fem molt per protegir espècies en perill d’extinció de tot tipus i hauríem de mirar de protegir les nostres llengües, és la nostra cultura, la nostra herència, hem de celebrar la diversitat i garantir no només que la protegim, sinó que es manté per a les properes generacions”, ha afirmat a l’ACN. Ní Riada considera que impulsar una “estratègia col·lectiva” pot arribar a ser “molt útil al Parlament Europeu” per arribar a assolir aquesta normativa.\nL’eurodiputada irlandesa del Sinn Féin ha destacat que els parlants de llengües com el català o l’irlandès no les haurien de descriure com a “llengües minoritàries”, perquè llavors sembla que se la considere “de segon rang”. Ní Riada ha lamentat la situació del català i considera que és “absolutament inacceptable”. “El que s’ha fet és horrible, hi ha probablement molts més problemes en termes de drets humans, la situació és pitjor, que el que veiem a Irlanda”, ha indicat en referència a les denuncies plantejades per la Plataforma per la Llengua.\nEscriba el número 598997


Onil - Els ciutadans d'Onil participaran en “El Repte del Reciclatge”, de la mà d'Ecoembes\n15-03-2019 | Onil | Visitas:223\nEl dia 22 de Març, el municipi d'Onil rebrà una visita molt especial: la Furgoneta del Reciclatge. Es tracta d'una acció de conscienciació ciutadana per a oferir una nova vida als envasos que es depositen en els contenidors groc (lates, briks i envasos de plàstic) i blau (envasos de cartó i paper).\nAmb aquesta campanya, a Onil es desenvoluparan diferents accions informatives i d'entreteniment dirigides a ciutadans de totes les edats, des de jocs i activitats educatives fins a xarrades divulgatives mitjançant presentacions audiovisuals. Comandos informatius recorreran els principals carrers del municipi i llocs de concentració de veïns, organitzant gymcanas, jocs per a xiquets i majors, rutes amb cercles de colors, etc. amb l'objectiu de desmitificar els bulos entorn del reciclatge i sensibilitzar a la població.\nUn vehicle identificatiu de la campanya, la Furgoneta del Reciclatge, aparcarà a les 9.00 hores en l'Av. de la Constitució, una zona concorreguda on es duran a terme diferents activitats per a interactuar amb la població amb l'objectiu que sàpien reciclar correctament els envasos.\nS'impartiran dues xarrades informatives: una a les 9.50 per als alumnes de l'IES La Creueta i una altra, a les 11.00 hores, en el Centre Cultural d'Onil davant diverses associacions de veïns i col·lectius interessats, convocats per l'Ajuntament d'Onil. Aquestes xarrades audiovisuals serviran per a explicar als assistents en què consisteix el reciclatge i perquè és tan important per a protegir el medi ambient.\nLa campanya, desenvolupada per la Conselleria d'Agricultura, Medi Ambient, Canvi Climàtic i Desenvolupament Rural i Ecoembes, en col·laboració amb el Consorci de Residus CREA, s'inicia en el municipi d'Onil el dia 22 de març i finalitzarà el 24 d'abril de 2019 a Villena. Donarà cobertura a 11 municipis i una mancomunitat de les Comarques de l'Alt i Mitjà Vinalopó i la Foia d'Alcoi, integrats en el Consorci Crea (Pla Zonal 8). Durant aqueix període recorrerà les localitats de Banyeres de Mariola, Biar, Castalla, Elda, Monover, Onil, Petrer, el Pinós, Saix, Salines, Villena i la mancomunitat Beneixama-el Camp de Mirra-la Canyada. En alguns d'aquests municipis, el “Repte del Reciclatge” romandrà diversos dies.\nEmmarcada en el Pla d'Acció d'Envasos de la Comunitat Valenciana per al període 2016-2020, la campanya està promoguda per la Conselleria d'Agricultura, Medi Ambient, Canvi Climàtic i Desenvolupament Rural i Ecoembes, l'organització mediambiental sense ànim de lucre que coordina el reciclatge d'envasos a Espanya.\nTercer dia de danses i dia de l´Olleta: 26 d´abril\nJornades de portes obertes al Museu de la Nina


Altres informacions sobre Alimentació: ENRICA / Informació individual / Menú tipus: Cardiosaludable / Fructooligosacàrids / L'aportació de calci de la llet de soja és semblant a la de vaca / Què engreixa més, la crosta o la molla del pa | Revista | EROSKI CONSUMER\nEstàs en la següent localització: Portada > Edició impresa > Alimentació\nAnalitzats 160 establiments de tatuatges i perforacions corporals (pírcings) en 18 capitals\nOus de diversos tipus\nSintonitzadors de TDT, televisió digital terrestre\nInforme: productes financers per a gent gran\nEn imatges: el laboratori del clima\nAccés remot: l'ordinador amb comandament a distància\nVicente Pallardó, Director de l'Observatori de Conjuntura Econòmica Internacional\nAliments "light": la nova normativa guanya pes\nLa grip: el virus recurrent\nEl pànic s'alimenta de pànic\nLa pesca de rebuig, rebutjada\nComptes corrents, sí, molts, però rendibles?\nLes lentilles també són una alternativa per als més petits\nRep cartes de reclamació de pagament d'una operadora de telefonia amb què va rescindir el contracte fa anys\nL'administrador de finques continua incloent en cada junta la proposta d'instal·lar ascensor, encara que s'ha rebutjat tots els anys\nAdopció internacional. Responsabilitat d'entitat col·laboradora\nPropietat horitzontal. Responsabilitat d'administradors de finques\nViatges. Responsabilitat de companyies aèries\nAltres informacions sobre Alimentació: ENRICA / Informació individual / Menú tipus: Cardiosaludable / Fructooligosacàrids / L'aportació de calci de la llet de soja és semblant a la de vaca / Què engreixa més, la crosta o la molla del pa\nENRICA, Estudi de Nutrició i Risc Cardiovascular a Espanya\nL'Agència Espanyola de Seguretat Alimentària i Nutrició (AESAN) participa en un estudi epidemiològic per conèixer la prevalència de factors de risc cardiovascular en la població adulta espanyola. L'Estudi de Nutrició i Risc Cardiovascular a Espanya (ENRICA) serà desenvolupat per la companyia sanitària Sanofi-Aventis, la Universitat Autònoma de Madrid i l'Hospital Clínic i Provincial de Barcelona.\nL'ENRICA permetrà complementar la informació d'estudis previs sobre la distribució dels factors de risc cardiovascular, amb noves dades sobre el tipus d'alimentació i l'obesitat. Amb aquest objectiu, es preveu fer una enquesta nacional a 14.000 persones representatives de la població espanyola no institucionalitzada major de 18 anys d'edat, que acabarà pel novembre del 2009.\nAquesta enquesta tracta d'obtenir la informació més completa sobre cada individu, i amb aquesta finalitat inclou les qüestions següents:\nConsum alimentari. Informació molt detallada sobre el consum de 827 aliments i 184 receptes. La informació s'obtindrà a partir de la història de la dieta, mitjançant una enquesta informatitzada efectuada a les llars per personal qualificat.\nMesurament de pes, talla, circumferència de la cintura i del maluc. Aquests mesuraments serveixen per a calcular la distribució poblacional de l'obesitat (general) i de l'obesitat abdominal (important factor de risc cardiovascular).\nFactors de risc cardiovascular segons els hàbits de vida.Com ara el consum de tabac o de begudes alcohòliques, l'activitat física al treball, l'oci, els mitjans de transport usats i els factors psicosocials.\nFactors de risc cardiovascular de naturalesa biològica. Mitjançant determinacions analítiques com ara pressió arterial, colesterolèmia i perfil lipídic en sang, marcadors d'inflamació i de trombosi, glucèmia i hemoglobina glicosilada, creatinina en sang i microalbuminúria com a indicadors de funció i dany renal, leptina i àcid úric en sang.\nL'anàlisi de totes aquestes dades permetrà un coneixement epidemiològic representatiu sobre els principals factors de risc cardiovascular -colesterolèmia, hipertensió, diabetis, exercici físic, obesitat, tabaquisme, etc.- en la població adulta d'Espanya. Així mateix, servirà de base per a desenvolupar programes més eficaços de prevenció i tractament d'aquests importants problemes de salut pública.\nDesdejuni: Suc de pomelo i taronja. Te aromatitzat. Pa integral torrat amb oli d'oliva verge extra, tomata natural i pernil ibèric.\nEsmorzar: Iogurt desnatat amb un grapat de nous i avellanes. Fruita fresca.\nDinar (plat combinat): Pollastre de corral al forn (sense pell) amb arròs integral saltat amb nous i escalivada. Pa integral i fruita de temporada.\nBerenar: Entrepanet vegetal amb formatge fresc i tonyina natural adobat amb un raget d'oli d'oliva verge extra.\nSopar: Amanida amb alvocat, enciam, tomata, blat moresc i pastanaga. Sardines al forn amb pebrots rojos. Pa integral i iogurt desnatat.\nEl consell: Nutrients cardioprotectors que no han de faltar en la dieta diària: àcids grassos omega 3 del peix blau (també a les nous); àcids grassos monoinsaturats de l'oli d'oliva i l'alvocat; antioxidants de fruites i hortalisses de colors variats; magnesi de vegetals, fruits secs i cereals integrals; i calci de lactis desnatats, fruits secs, llegums i verdures de fulla verda (el calci dels vegetals és molt abundant, però l'organisme l'aprofita de pitjor forma).\nL'ABC de la nutrició:\nEls fructooligosacàrids, també coneguts per l'abreviatura FOS, són un tipus de fibra soluble composta d'unitats de fructosa. Alguns vegetals com la xicoira, la carxofa, l'espàrrec, la ceba, el porro, l'all o el plàtan contenen petites quantitats de FOS. Malgrat que el nostre organisme no és capaç de digerir aquests composts, s'ha comprovat que serveixen de nutrient per als bifidobacteris intestinals, i que redunda en diversos beneficis sanitaris. La deficiència de bifidobacteris pot ser la causa de la inflor abdominal, de dispèpsies i de restrenyiment que afecten moltes persones, per la qual cosa l'aportació de FOS pot ser beneficiosa. Aquest és el principal efecte que s'atribueix als FOS afegits a diversos aliments com són els lactis, les begudes, els aliments infantils i els complements dietètics per a perdre pes.\nTinc una xiqueta menuda que no pren llet de vaca, però sí que beu de forma habitual llet de soja enriquida en calci. M'agradaria saber si l'aportació de calci de la llet de soja és semblant a la de vaca.\nEl batut de soja en substitució de la llet de vaca és una alternativa especialment recomanada per pediatres i nutricionistes. És la manera de garantir una aportació adequada de calci en aquells xiquets que no consumeixen llet de vaca ni derivats, ja siga perquè no els agrada el sabor o perquè se'ls ha diagnosticat al·lèrgia o intolerància a la lactosa (sucre de la llet de vaca). La beguda de soja no té caseïnes, les proteïnes de la llet de vaca que provoquen al·lèrgia, ni lactosa. Però l'aportació de calci està garantida, ja que la majoria de begudes de soja estan fortificades amb aquest mineral. En qualsevol cas, és aconsellable que el consumidor ho comprove en l'etiquetatge. A més, és una font excel·lent d'aminoàcids essencials, necessaris per al creixement i el desenvolupament dels xiquets. Per tant, la qualitat de les proteïnes és molt bona i equivalent a les de la llet de vaca. El seu perfil de greixos és molt saludable, no té colesterol i conté una bona proporció de greix insaturat (greix beneficiós).\nÉs molt popular, quan se segueix una dieta, prescindir del pa o menjar-ne amb moderació. Voldria saber què engreixa més, la crosta o la molla del pa.\nCal tenir en compte que cap aliment ni engreixa ni aprima. És la quantitat que es prenga de cada aliment dins del conjunt de la dieta diària el que descompensa la balança a favor d'un nombre més gran de calories i, per tant, de més pes.\nPel que fa a les calories de la crosta o de la molla, cal dir que, a igualtat de pes entre tots dos, la crosta, per estar deshidratada i tenir menys aigua, concentra més hidrats de carboni i, per tant, més calories. No obstant això, cal tenir en compte la capacitat d'absorbir que té la molla respecte de la crosta, per la qual cosa untar amb molla les salses i els olis dels adobs és una forma de sumar calories.\nLa globalització també arriba a la nevera\nAmed / Menú tipus: Litiasi per oxalat càlcic / Hidroxiprolina / Menjar la pell del peix / Menjar remolatxa\nPrograma de nutrició / Calories que aporta una llesca de 4 dits / Menú per a un bronzejat durador / Hi ha alguna forma de cuinar les patates fregides perquè tinguen menys calories? / Per a què serveixen els emulsionants? / com ho aconsegueixen?\nNutrició i genètica


El Barça posa preu a Riqui Puig... i fins i tot el deixaria marxar per aquesta quantitat simbòlica - XCatalunya.cat\nEl Barça posa preu a Riqui Puig… i fins i tot el deixaria marxar per aquesta quantitat simbòlica\nRiqui Puig cada dia més a prop del Real Betis\nRiqui Puig ha d’entendre que no ha pogut fer realitat el seu somni. Ell volia convertir-se en un Xavi Hernàndez, un Andrés Iniesta o un Sergio Busquets i no ho ha aconseguit. Ha de gestionar la seva frustració i entendre que no té les capacitats per ser jugador del FC Barcelona. Una fornada de joves futbolistes com Gavi, Nico, Pedri li han passat la mà per la cara i no s’ha sabut espavilar.\nDurant molt de temps, ha assumit un paper de víctima inadmissible en un jugador de futbol professional. No jugava amb Ernesto Valverde, tampoc ho feia amb Quique Setién. El seu entorn assegurava que li tenien mania, perquè no eren de la casa. Quan va arribar Ronald Koeman tampoc el va fer jugar. I Xavi Hernàndez, tampoc. Quan quatre entrenadors diferents tenen la mateixa opinió és que el problema no és dels tècnics sinó d’un mateix.\nEl de Matadepera hauria d’acceptar una de les ofertes que té sobre la taula sinó vol donar per acabada la seva carrera futbolística d’aquí a pocs anys. Finalitza contracte l’any 2023, de manera que si continua sense jugar la temporada 2022/2023, cap equip de Primera Divisió ni de cap lliga europea confiarà en ell. L’única solució és assimilar que és un jugador de segona fila i acceptar alguna proposta.\nGranada, Celta, Getafe, Mallorca i Betis s’han interessat en ell, però els millor posicionats són els andalusos. Riqui Puig no seria el primer jugador blaugrana que fa al salt cap al Benito Villamarín. Cristian Tello, Marc Bartra, entre d’altres, han fet aquest viatge. L’equip verd-i-blanc és l’únic de la lliga espanyola viu en les tres competicions (Lliga, Copa i Europa League). El seu preu de sortida és de 9 milions d’euros (una quantitat que coincideix amb el seu valor de mercat segons Transfermarkt). Tot i això, Mateu Alemany estaria disposat a vendre’l per només 5 milions d’euros.\nTags: preu, Riqui Puig\n1 pensamiento sobre “El Barça posa preu a Riqui Puig… i fins i tot el deixaria marxar per aquesta quantitat simbòlica”\nRetroenllaç: Es destapa més espionatge a independentistes per part d'un programa utilitzat per governs - XCatalunya.cat


Revisió del 22:22, 17 set 2012\nRevisió del 19:54, 13 abr 2012 (modifica)\nRevisió del 22:22, 17 set 2012 (modifica) (desfés)\nAmb el pas del temps, a midamesura que les carreteres es varen millorar i els vehicles de tracció animal varen ser substituïts per vehicles a motor, les cases d'estiueig es varen allunyar de les zones urbanes. Algunes d'aquestes cases eren antigues cases de pescadors o de pagesos reformades.\nA partir de l'últim terç del segle XX la pràctica es va estendre a una secció més ampla de la societat catalana i les antigues grans cases d'estiueig varen donar pas a xalets i apartaments de menors dimensions. Molts dels llocs d'estiueig tradicional, especialment a la costa, es varen tornar centres del turisme massificat, provinent de l'Europa central i del nord. Les distàncies classistes entre estiuejants i la població local varen minvar.\nObtingut de «https://ca.wikipedia.org/wiki/Especial:MobileDiff/10120187»


GIANT REV, la banda liderada per Pau Sastre, presenta nou àlbum a Músiques de butxaca\nAquest divendres 3 de maig, darrer concert de la primera part de la temporada de Músiques de butxaca amb GIANT REV, banda liderada per l’igualadí Pau Sastre.\nLa banda està formada per Pau Sastre, Norman Cilento, David García i Jorge Carrasco, veterans de l’escena musical espanyola, tots ells actius durant més d’una dècada com a membres de diferents bandes. Fa sis anys, l’amor interminable i creixent de fer música els va unir i va néixer GIANT REV.\nL’any 2017 van treure el seu primer treball discogràfic, un àlbum on a banda del rock s’afegien altres influències i estils, els referents més evidents, Queen i Muse. Just fa poques setmanes, la banda ha sortit de l’estudi de gravació amb un nou àlbum. A Músiques de butxaca presentaran en primícia ‘Raw Cuts’, un EP amb cinc cançons d’aquest disc en format més acústic, amb aires més pop recordant a grups com ColdPlay o Biffy Clyro.\nPau Sastre comença els seus estudis musicals a l’edat de 8 anys tocant el piano i formant-se en música clàssica. Des de ben petit va mostrar un interès creixent en la part harmònica de la música i durant els seus anys de formació en el conservatori de música va assimilar tots els coneixements que la música clàssica va poder brindar-li.Una vegada acabats els seus estudis clàssics, Pau va decidir prendre el camí de la música moderna formant-se a l’Aula de Música Moderna de Barcelona, de la qual més tard va ser professor, i graduant-se amb el títol de grau mitjà en música moderna.\nL’any 1999 va rebre una beca per a anar a estudiar a la prestigiosa escola Berklee College of Music, a Boston, els Estats Units. Durant els dos anys i mig que van seguir, Pau va poder gaudir d’una infinitat d’apassionants experiències musicals i humanes, les quals van deixar una marca que encara avui dia continua estant present en la seva manera de treballar.\nDurant tota la seva carrera ha sabut compaginar la seva tasca de productor musical amb la de músic de directe, treballant en gires en l’àmbit nacional i com a músic de sessió per a múltiples artistes.\nEl concert serà a les 23 h al Teatre Municipal l’Ateneu.El preu de l’entrada del concert és de 12 euros amb gintònic inclòs i de 10 euros pels socis de l’Ateneu, Cineclub, Amics del Teatre de l’Aurora i Òmnium Cultural. Les entrades es poden comprar online a través de www.musiquesdebutxaca.cat, anticipades a Secretaria de l’Ateneu o mitja hora abans del concert a taquilla.\nArticle anteriorOques Grasses i Alfred Garcia, grans protagonistes de l’Anòlia 2019\nPròxim articleDenuncien el robatori d’una vintena de violins i violoncels a Santa Margarida de Montbui


Mundial Rússia 2018 10/07/2018\nUn segon vídeo del jugador croat Domagoj Vida aixeca polseguera tant a Rússia com a Sèrbia\nEl president de la Federació de Futbol d’Ucraïna, amb la samarreta croata. AFP\nCap d’esportsAndriy Pavelko, el president de la Federació de Futbol d’Ucraïna, va aparèixer ahir al Parlament del seu país amb la samarreta i una bufanda de la selecció de Croàcia. Davant els parlamentaris, que el van ovacionar, Pavelko va anunciar que la Federació ucraïnesa oferiria feina a Ognjen Vukojevic, l’exjugador croat que formava part fins fa dos dies del cos tècnic de la selecció croata. Vukojevic va gravar un vídeo amb el futbolista Domagoj Vida al vestidor de l’estadi de Sotxi just després que els croats es classifiquessin per a les semifinals del Mundial, dedicant el triomf contra els russos a Ucraïna. La polseguera que va aixecar el cas va provocar que la Federació croata acomiadés Vukojevic, que havia jugat sis anys a Ucraïna. A més, va ser multat amb 15.000 euros. Per això la Federació ucraïnesa, per boca de Pavelko, li ofereix feina i diners com a mostra d’agraïment pel “detall” al seu poble.\nEl Mundial de Rússia arribava com un dels més polititzats dels últims anys pel paper del govern de Moscou al tauler d’escacs internacionals. I el conflicte d’Ucraïna era clau. El 2013 una revolta contra el llavors president del país, Víktor Ianukóvitx, que era favorable als interessos russos, va comportar un canvi de govern a Ucraïna. Però a les zones on Ianukóvitx tenia suport, com Crimea i l’est del país, grups armats amb el suport de Moscou van proclamar la independència. Crimea va acabar annexionada per Rússia en un moviment que no ha reconegut la comunitat internacional, i la guerra continua a les zones de Donetsk i Lugansk. El cas semblava destinat a no ser protagonista al Mundial perquè Ucraïna no s’hi va classificar. Però sí que s’hi va classificar Croàcia, que a més n’ha eliminat els russos.\nHistòricament, un dels grans aliats de Rússia ha sigut Sèrbia. Dues nacions eslaves de confessió ortodoxa. Rússia va donar suport al govern de Belgrad durant la Guerra dels Balcans i grups nacionalistes dels dos països mantenen lligams, com passa amb grups radicals d’equips de futbol. En contrapartida, s’han creat lligams entre ucraïnesos, rivals de Rússia, i croats, enfrontats als serbis. A la zona del Donbass, grups armats d’extrema dreta ucraïnesos s’han fet fotografies amb banderes croates i, de fet, desenes de croats van anar a lluitar al bàndol ucraïnès. Alguns grups d’aficionats radicals croats han omplert Moscou aquests dies d’adhesius amb banderes de Croàcia i d’Ucraïna unides i, per acabar-ho d’adobar, ha aparegut un segon vídeo al vestidor croat en què Domagoj Vida canta que cal “cremar Belgrad”. Quan se li va preguntar pel vídeo, va explicar que es referia a una discoteca de Kíev anomenada Belgrad on anava a celebrar els èxits quan jugava al Dinamo de Kíev.\nLa polèmica arriba just quan el govern croat, en contra de la posició dels partits més extremistes, s’acostava a Moscou. Si fa dos anys Zagreb va oferir-se per ajudar Ucraïna en la guerra de l’est del país utilitzant la seva “experiència dels anys 90”, referint-se a la Guerra dels Balcans -quan es van recuperar zones de Croàcia de majoria sèrbia expulsant-ne els habitants-, els últims mesos la presidenta croata Kolinda Grabar-Kitarovic havia signat acords amb Moscou, i empreses russes com Gazprom havien entrat al mercat croat. Quan hi ha diners pel mig tot canvia.\nMundial 2018 Croàcia


Sánchez: "Visca Espanya, clar, però que no visqui enfrontada com volen les tres dretes, sinó unida"\nPublicat 20/1/2019 14:47:09 +01:00CET\nMÚRCIA, 20 gen. (EUROPA PRESS) -\nEl president del Govern, Pedro Sánchez, ha criticat les tres dretes", PP, Cs i Vox, per dir "Visca Espanya" quan volen que estigui "enfrontada" i no "unida a la igualtat dels espanyols i a la diversitat territorial".\n"Visca Espanya, clar, per no que visqui enfrontada com volen les tres dretes, sinó que visqui unida a la igualtat dels espanyols i a la diversitat territorial del nostre país", ha assenyalat aquest diumenge Sánchez durant la seva intervenció en l'acte de presentació de la candidatura de José Antonio Serrano a l'alcaldia de Múrcia.\nEn la mateixa línia, ha destacat que "el sentit comú ho representa el PSOE", enfront d'una dreta "decadent" i "sumida en el desconcert de la seva corrupció i de la seva radicalització". "Escoltem a molts parlar de patriotisme i dir visca Espanya, per ser patriota és treballar tots els dies perqu a Espanya es visqui millor", ha dit.\n"Quan escoltes als líders polítics que tracten d'expulsar de la política a la dona, estan confosos, qui expulsi al segle XXI a la dona de la política ser expulsat per la dona de la política", ha sentenciat Sánchez.\nEl president del Govern ha assenyalat que la dreta a Espanya "sempre va arribar tard", fent referncia a l'avortament, al divorci o al matrimoni de persones del mateix sexe. "Arribaven sempre tard, abans almenys arribaven i ara no volen ni arribar, volen tornar al seu passat, al seu pitjor passat", ha concretat.\nAixí mateix, ha criticat que algunes forces polítiques que "es proclamen europeistes" després pacten amb aquells que "vol destruir Europa, com és la ultra dreta" a Espanya.\nEn referncia a les eleccions a Andalusia, Sánchez ha apuntat que la "banalització" de la violncia sobre les dones demostra "el frgil que són les conquestes socials". "Triguem molts anys a materialitzar les conquestes socials, per la lluita per defensar-les no acaba mai", ha comentat.\nEl president de l'Executiu també ha incidit que en set mesos al Govern han "fet més per la justícia social que en set anys la dreta espanyola". "Hem passat de tenir un Govern en posició horitzontal a tenir un Govern que ha donat un horitzó de dignitat, exemplaritat, cohesió, oportunitats i de convivncia al conjunt de la societat espanyola", ha assegurat.\nEDUCACIÓ, OCUPACIÓ, BENESTAR, PENSIONS I MEDI AMBIENT\nEn la seva opinió, el país "necessita" transformacions en educació, mercat de treball, sistema de benestar, pensions i medi ambient. En concret, ha ressaltat que han augmentat el seu compromís per universalizar l'educació de 0 a 3 anys; apostat per un creixement econmic intelligent; impulsat la cincia, la investigació i la innovació; o impulsat el dileg social.\nAls Pressupostos Generals de l'Estat, segons ha explicat Sánchez, l'Executiu va a "fer pagar més imposats" a les grans corporacions i ha "reforat" la protecció social dels autnoms. "Hem de seguir lluitant contra l'atur, baixant la taxa d'atur juvenil i femení", ha dit.\nEn aquest sentit, ha afirmat que el Govern vol rebaixar la taxeu d'atur juvenil deu punts en tres anys. A més, ha destacat que en set mesos al capdavant de l'Executiu "50.000 contractes han estat transformats en indefinits a tota Espanya".\n"Aquells que votin no als Pressupostos estaran votant no a la millora en el benestar social dels espanyols. Estaran votant no a l'impuls de la dependncia; a l'augment de beques; als permisos de paternitat i maternitat; a la revaloració de les pensions per sobre de l'IPC; o a la supressió de copagament farmacutics que estan tenallant als nostres majors", ha assenyalat Sánchez.\nFinalment, el president del Govern ha demanat als majors que es mobilitzin "enfront de les dretes retrgrades". "Que els majors es mobilitzin per defensar l'Espanya que som enfront de l'Espanya que ens van obligar a ser durant 40 anys i que els joves es mobilitzin per defensar l'Espanya que som i aconseguir l'Espanya que volem ser", ha concls.


Xile anuncia una llei perquè l’exèrcit isca a protegir la “infraestructura crítica” del país - À Punt\nXile anuncia una llei perquè l’exèrcit isca a protegir la “infraestructura crítica” del país\nL'objectiu d’aquesta norma és augmentar la seguretat en el marc de les protestes socials.\nProtestes als carrers de Santiago / Sebastián Silva (Efe)\n24 de novembre 2019 - 21:00\nEl president de Xile, Sebastián Piñera, ha anunciat un projecte de llei que busca que les forces armades puguen col·laborar en la protecció de la "infraestructura crítica" del país. L'objectiu és augmentar la seguretat en el marc de les protestes socials.\nLa norma pretén que les forces armades puguen ajudar en la protecció de la "infraestructura crítica, incloent-hi serveis públics essencials com el sistema de proveïment elèctric, d'aigua potable o la infraestructura policial". Així, es pretén alliberar als efectius policials que fan aquestes tasques perquè puguen patrullar els carrers i assegurar l'orde públic, segons ha explicat Piñera.\nEl projecte de llei s’enviarà al Congrés i, en cas d'aprovar-se, permetrà l'exèrcit poder eixir de les casernes "sense necessitat de decretar estats d'emergència constitucional, ni de restringir les llibertats i drets dels ciutadans".\nXile viu des del passat 18 d'octubre un esclat social sense precedents des del retorn a la democràcia en 1990, amb manifestacions que reclamen un model socioeconòmic més equitatiu.


L’alcalde de Salou, Pere Granados, lliura les plaques als establiments guardonats del ‘Rally de Tapes’ 2019 — Gastronomia Salou\nL’alcalde de Salou, Pere Granados, lliura les plaques als establiments guardonats del ‘Rally de Tapes’ 2019\nL’alcalde de Salou, Pere Granados, lliura les plaques als establiments guardonats del ‘Rally de Tapes’ 2019 https://www.salou.cat/ca/la-ciutat-per-temes/gastronomia-salou/noticies/l2019alcalde-de-salou-pere-granados-lliura-les-plaques-als-establiments-guardonats-del-2018rally-de-tapes2019-2019 https://www.salou.cat/ca/la-ciutat-per-temes/gastronomia-salou/noticies/l2019alcalde-de-salou-pere-granados-lliura-les-plaques-als-establiments-guardonats-del-2018rally-de-tapes2019-2019/@@download/image/4.JPG\nRock & Grill, Mesón Pa i Oli i Asador Córcega són els establiments de restauració que han estat guardonats per votació popular\nDe les 35 tapes participants, s’ha reconegut la primera i segona millor degustació, el millor servei i la tapa més original\nL’alcalde de Salou, Pere Granados, acompanyat del regidor de Promoció i Dinamització Econòmica i Empresarial de Salou, Hèctor Maiquez, ha lliurat les plaques als establiments de restauració guardonats a rel del “Rally de Tapes” 2019. Els reconeixements que s’han fet són: al millor servei, a la tapa més original, i a la primera i segona millor degustació.\nEls restaurants guanyadors, seleccionats per votació popular, són el Rock & Grill, el Mesón Pa i Oli i l’Asador Córcega, del total de 35 establiments que van formar part de la ruta gastronòmica.\nLa tapa guanyadora ha estat la titulada "Homenaje a Mike Olfield", consistent en un vermoutin Cling Cling, pinxito d'Onglet per a salsa Hoisin. Frappé de cafè - Xoco -Torró, elaborada per Rock & Grill (c. Colom, cantonada Brussel·les).\nEl premi al millor servei, i també a la tapa més original se l’ha endut l’Asador Córcega (c. Major, 31) per la seva degustació “Entre dos mundos”, una gamba en tempura sobre mandonguilles amb salsa de boletus i spaguettis de tinta de calamar.\nEl guardó a la segona millor tapa l’ha rebut “La Volta”, un saltejat de botifarra “esparracada” amb fesols i ou ferrat, elaborada pel Mesón Pa i Oli (c. Major, 3).\nRosa Palma i Ramón Almengot, de l’Asador Córcega; Olga Sánchez, del Mesón Pa i Oli; i Antonio Ruiz, Félix Ruiz, David Santoro i Maria Damià, del Rock & Grill són els representants dels establiments que han recollit els guardons a la Sala Jaume I de l’Ajuntament de Salou.\nEl batlle, Pere Granados, ha felicitat els guanyadors i els ha encoratjat a que continuïn treballant perquè “gràcies a ells, Salou ja compta amb una oferta gastronòmica reconeguda”.\nEl regidor de Promoció i Dinamització Econòmica, Hèctor Máiquez, exposa que “aquest és un esdeveniment més que certifica l'excel·lent moment pel què passen la restauració i la gastronomia, actualment”.\nL’acte d’aquest matí, també ha comptat amb l’assistència de Francesc Soler, gestor comercial de San Miguel i col·laborador principal del Rally de Tapes 2019.


Converteix Riel cambodjà (KHR) i Unces d'or (XAU) : Canvi de divises Calculadora de conversió\nRiel cambodjà (KHR) i Unces d'or (XAU) Canvi de divises Calculadora de conversió\nAquest Riel cambodjà i Unces d'or convertidor està al dia amb tipus de canvi de 24 febrer 2018.\nIntrodueixi l'import que voleu convertir a la casella a l'esquerra de Riel cambodjà. Utilitzeu les monedes "swap" per fer Unces d'or la moneda per defecte. Fer clic a Unces d'or o Riel cambodjà per convertir entre aquesta moneda i totes les altres monedes.\nEl Riel cambodjà és la moneda en la Cambodja (Kampuchéa, KH, KHM). El símbol per KHR pot ser escrit CR. El símbol per XAU pot ser escrit Au Oz. El Riel cambodjà es divideix en 100 sen. La taxa de canvi de el Riel cambodjà es va actualitzar per última vegada el 24 febrer 2018 de Yahoo Finance. La taxa de canvi de Unces d'or es va actualitzar per última vegada el 23 febrer 2018 de El London Metal Exchange. La KHR factor de conversió té 5 dígits significatius. La XAU factor de conversió té 4 dígits significatius.


L’ Avinguda Mª Cristina de Barcelona s’ ha vestit de gala aquest diumenge per la sortida de la 40ª edició de la cursa, culminació d’un cap de setmana dedicat a l’esport. La fira Expo Sports ha batut el seu rècord històric d’assistència amb més de 70.000 visitants al llarg de dues jornades, i ha sigut el centre neuràlgic de les principals marques esportives que s’ han donat cita a la gran fira dels esports outdoor. La Breakfast Run by MRW, amb els 2.000 dorsals esgotats des de fa setmanes, va recórrer ahir al matí els últims quilòmetres de la marató olímpica del 92’, mentre que els nens i nenes eren els grans protagonistes de la Kids Race by CaixaBank les curses infantils que van congregar 650 nens al llarg de l’ Avinguda Mª Cristina.\nMés de 17.000 participants de 87 nacionalitats diferents, estaven convocats a les 8.30h sota un cel semi cobert de núvols i una temperatura de 12ºC. L’ elit africana encapçalada pel medallista olímpic Tsegay Kebede i Jonah Chesum, guanyador de la passada edició, ha començat amb l’objectiu de rebaixar les 2h 08’. Un grup format per 15 atletes han ant junts passant l’arc de la mitja marató en 1h04’22. Arribats al kilòmetre 25 el grup s’ha reduït a 11 corredors que han passat en 1h15’22. A partir del kilòmetre 30, i amb un cel que amenaçava pluja, un grup de 9 atletes entre els quals es trobava Kebede i Tariku Kinfu, el jove etíop que compta amb un futur prometedor, han mantingut el ritme de cursa en 3’02 el km.\nAl km 35 Kebede no ha pogut mantenir el ritme i s’han destacat un grup de 4 atletes format per Anthony Maritim, Kinfu Tariku, Too Silas i Kipsambu Hillary, que han passat en 1h45’56’’. Finalment, Maritim s’ha desfet del seus perseguidors entrant en solitari en 2h08’08. L’han seguit Too Silas, que ha remuntat una posició en els dos últims quilòmetres Kipsambu Hillary, amb un temps de 2h08’25 i 2h08’52 respectivament.\nEn categoria femenina un grup format per 5 dones han mantingut un ritme fixe fins el km 18. Ja en el 24 s’ha reduït a quatre corredores i 3km més tard, Ruth Chebitok, Tsegaye Beyene i Alemu Worknesh s’han desmarcat continuant juntes fins el km 36.5, on Chebitok ha efectuat un canvi de ritme que l’ha portat a creuar la meta en 1ª posició en 2h25’49. EL segon lloc ha sigut per Tsegay Beyene, amb un crono de 2h27’06 i Alemu Worknesh tercera amb 2h28’19,\nAnthony Maritim, ha mostrat la seva satisfacció a l’arribada: “Estic molt content de com ha anat la primera participació en la Zurich Marató de Barcelona. Era també la sisena marató que feia i he pogut aconseguir la meva millor marca personal, així que ha sigut un dia genial per mi. El circuit, amb una segona mitja molt ràpida, i la climatologia m’ha ajudat a poder aconseguir aquest temps i vull agrair a l’ organització totes les facilitats que m’han donat.”\nPer la seva banda, Ruth Chebitok s’ha mostrat molt contenta amb el seu debut en la distància: “Era la primera marató i la veritat és que estic molt sorpresa i satisfeta amb el resultat. La meva especialitat és la mitja marató, però després d’aquesta experiència a Barcelona, en la que he gaudit tant amb el recorregut i la ciutat, estic segura de que repetiré. Crec que podria haver fet un temps encara millor si la meva llebre, Tom Payne, no hagués sofert una malaurada lesió a mitja cursa, però de totes formes la meva cursa ha sigut molt bona.”


Andreu de York i Virginia Giuffre\nFa quaranta anys, eliminada la competència del seu germà Carles (que s’acabava de casar amb Diana), el príncep Andreu, pilot d’helicòpters a la guerra de les Malvines, era el solter més cotitzat del país. Mà dreta de la reina, amb bona planta (malgrat que això depèn del gust), molts diners i sang blava, segon a la línia de successió, es comportava com un playboy i semblava un partit immillorable. Com han canviat les coses!\nAra Andreu, de 61 anys, és una espina clavada al cor de la monarquia, un descrèdit per als Windsor i el malson de la reina Elisabet, que l’ha defensat fins on ha pogut però que ja n’està farta. Ara més que mai, després que un jutge de Manhattan hagi aplanat el camí per a un judici civil per abús sexual en el cas plantejat per Virginia Giuffre.\nAndrés de York perd els honors\nEl desprestigi d’Andreu a la Gran Bretanya és tan gran que ahir el palau de Buckingham va emetre un comunicat breu però contundent: “Amb l’aprovació i l’acord de la reina, els títols militars i els patrocinis reials del duc de York han estat tornats a la monarca. El duc de York continuarà sense exercir cap funció pública, i està defensant el seu cas [judicial] com a ciutadà privat”. Va ser una decisió per parar el cop i que la porqueria no esquitxi Elisabet II, Carles i Guillem (aquests dos últims, furiosos amb Andreu i molt distanciats d’ell).\nEl cas d’Andreu pot amargar el jubileu de platí de la reina (set dècades al tron), que començarà el mes que ve. Si aposta fort i va a judici, encara que guanyi, perquè la seva imatge ja ha quedat tocada de mort per la vinculació amb el financer nord-americà Jeffrey Epstein i la seva associada Ghislaine Maxwell, que tenien una xarxa de prostitució de menors que posaven a disposició d’amics poderosos ( Giuffre al·lega que el príncep va ser un d’ells). Si perd, encara pitjor, un escenari gens forassenyat, perquè el jurat prendria la decisió segons “el balanç de probabilitats” en comptes del “dubte raonable”, com passa en els casos criminals. I, si el resol extrajudicialment, pagant una indemnització (que s’especula que podria arribar als sis milions d’euros, un bon pessic fins i tot per als Windsor), l’ombra de la culpabilitat també li penjaria sobre el cap.\nUn jutge obre la porta a investigar el duc de York per haver abusat d’una menor\nLa sobirana retira els títols militars i els patrocinis reials al príncep, que no vol trepitjar els EUA\nTot serà molt desagradable els pròxims mesos per a la família reial britànica, perquè la sentència novaiorquesa ha obert les portes a un interrogatori d’Andreu per Zoom (ni li passa pel cap anar als Estats Units, ni ara ni en el futur previsible, pel que pugui passar) sobre la seva presumpta relació sexual amb Virginia, amb Epstein i amb Maxwell. D’això no en sortiria res de bo, i, a més a més, el jutge podria voler parlar també amb la seva exdona, Sarah Ferguson (estan divorciats, però viuen junts), i amb les seves filles, Beatriu i Eugènia. Tot molt incòmode.\nUn 99% de les denúncies civils als Estats Units es resolen amb un acord econòmic entre les parts, i Andreu no descarta aquesta possibilitat. D’entrada, ha posat a la venda el seu xalet de Verbier per vint milions de dòlars (després de pagar els vuit que encara devia a la propietària), en previsió d’haver de desembutxacar una quantitat important, i també per pagar les minutes dels advocats –una coneguda firma de Los Angeles especialitzada en la defensa d’actors i celebritats–, que li cobra dos mil dòlars l’hora. Elisabet, que no es vol descapitalitzar, malgrat que és una de les dones més riques del món, ja ha començat a explorar, segons fonts de palau, la possibilitat d’obtenir un crèdit.\nEl príncep Andreu no exerceix cap funció pública en nom de la família des de la seva desastrosa entrevista del 2019 a la BBC\nEl príncep Andreu no exerceix cap funció pública en nom de la família des de la seva desastrosa entrevista del 2019 a la BBC, en què va ser incapaç de distanciar-se d’ Epstein i Maxwell i de mostrar cap empatia amb les seves víctimes. Va ser relegat a un segon pla al funeral del seu pare, el mes d’abril, i ni tan sols va aparèixer a les fotos oficials del casament de la seva filla la princesa Beatriu, el juliol del 2020.\nEn contrast amb Carles i Guillem, Andreu sempre ha estat despectiu i arrogant amb els servents i els funcionaris a les seves ordres. I fins i tot ara, malgrat els seus conflictes, es gasta diners a cabassos, com en un rellotge Patek Philippe i un cotxe Bentley, que li han costat un quart de milió d’euros cadascun. Els seus negocis sempre han estat tèrbols, i els seus serveis a la corona, pobres, fins al punt que va ser desposseït per la seva mare del títol d’ambaixador per fomentar el comerç i les inversions pels abusos de poder en què incorria (va ser anomenat Andy Rodamon i Andy el Divertit).\nEl seu advocat de Los Angeles li cobra dos mil euros l’hora, però continua gastant en cotxes i rellotges\nEl cotitzat partit i heroi de les Malvines del 1982 és ara, el 2022, un llast per a la monarquia. Els britànics se’n desfarien amb molt de gust, però no poden.


La xifra s'ha fet pública coincidint amb el Dia Mundial d'Internet\nEl domini.cat suma més de 109.110 dominis, segons ha informat la Fundació puntCAT amb motiu de la celebració demà del Dia Mundial d’Internet i coincidint amb la inauguració de la nova seu d’aquesta fundació al Col·legi d’Arquitectes de Catalunya.\nLa Fundació puntCAT ha presentat avui l’Observatori anual del domini.cat, un estudi infogràfic de les dades més rellevants del domini durant l’últim any i que permet comparar l’evolució del.cat d’ençà del 2005, any de la seva creació.\nEl president de la Fundació puntCAT, Carles Salvadó, ha informat que ja s’han superat els 109.000 dominis i que el 74% té contingut web, ‘dada que posa de manifest l’esforç perquè el.cat no sigui només una xifra que va creixent any rere any, sinó que sigui el domini d’excel·lència dels països catalans’.\nTambé ha posat de manifest que la taxa de renovació del domini.cat és la més alta des de la seva creació, concretament un 83% dels dominis renoven cada any.\nDurant la presentació, Salvadó ha fet públics els projectes seleccionats en la convocatòria oberta de projectes d’aquest any que han estat: REPUBLIQUEM.cat: Universitat Rovira I Virgili; Allotjament Solidari de Familiars Hospitalitzats: Associació SOS3 (Palamós); Digitalització en 3D del bestiari festiu de la Federació Bestiari Festiu i Popular de Catalunya (Vilafranca del Penedès); i MEDIAHUB: CTecno (Barcelona).\nTambé han estat seleccionats la Revista de l’Alguer d’Òmnium Cultural d’Alguer; TEMPSART de la Fundació Francisco Eixiemenis (València); Innonet de la Fundació Cívica Innomnium (Delta de l’Ebre); i eCommerce de lectura fàcil de la Fundació Jeroni Moragas (Barcelona).\nLa Fundació puntCAT ha presentat la creació de la Comunitat.cat, un espai digital dedicat als usuaris del.cat, que es llançarà al febrer del 2020 amb la intenció de convertir-se en una plataforma catalitzadora de projectes, entitats i persones que disposen d’un domini.cat.


el mèlich: El temps polític\nEl temps polític\nLa frivolitat al poder\nCom podeu veure el calendari del frare no falla mai. Tant si és temps meteorològic com si és temps polític.\nA Calafell ho tenim "revolt" com assenyala el caputxí. Ara, quan s'acabi el batibull de les eleccions que avui "reflexionem", començarà la nova campanya per escalfar les butaques de la Casa de la Vila. Com podeu veure en la nostra enquesta particular el que té més números de la grossa municipal és l'Olivella. Encara que hi ha un 40 per cent a qui no li agrada cap dels proposats.\nAquí tot s'hi val.\nEn aquesta campanya que ara hem cremat, s'han donat els fenòmens exponents de la nova era política. Amb vídeos de "marcianitos", clips eròtics i pseudopornogràfics. Això ha canviat, però només en els aparadors. Els protagonistes són els mateixos i la seva política és cada dia més casposa, amb lleis electorals obsoletes i interessades.\nPel que fa a casa nostra, hem de ressaltar l'actuació del schowmen que ha sortit de l'armari polític i ha aparegut de forma explosiva, posant-se a "la page", i com aquell Ruiz Mateos disfressat de Superman, ell surt de xèrif Luky Luke i ens tracta de "Jodidos" com si fóssim els Dalton. Això és bo, al menys riurem per no perdre el costum a Calfell.\nEncara que en el món faranduler de la política, això no és pas nou. Tenim l'exemple recent de la CORI de Reus on el Santmaria, "Elvis" post modern, causa estralls en la capital del Baix Camp. I la ja clàssica Cicciolina que va introduir al parlament italià el morbo eròtic del seu mamellam entre l'antiquada política romana.\nEndavant J.R.M.C. a veure on arriben les teves elucubracions i si no assolin un bon govern municipal, al menys "fliparem" amb "canutos" de Romaní ... Ara, això sí que t'ho demano, no se t'acudeixi fer com aquell dels Ciutadans X C (?) i córrer en pilotes pels nostres carrers; podria ser dramàtic.\nLa parlamentària Italiana Cicciolina\nEtiquetas: política Publicado por el Mèlich en dissabte, de novembre 27, 2010\nSí home, tú ves donant idees i em veig a la meitat dels polítics corrent en boles pels carrers de Calafell.\nAl menys un no sé on es penjaria la estrella de sheriff, però millor no imaginar-m'ho...\nde novembre 28, 2010 12:13 a. m.


▷ ⭐Definició de desglossar⭐ - Significat, Exemples i Sinònims\nelcorrector.cat » Definició de desglossar\nDefinició de desglossar\nara pots descobrir La definició i uns quants exemples de com utilitzar la paraula desglossar, en aquesta web de correccions ortogràfiques pots trobar com es pot utilitzar en un text Veritable aquesta paraula i utilitzar un dels sinònims que et proposem de la llista completa que pots trobar aquí a més veuràs la seva Definició perquè et sigui moltíssim més simple entendre què significa desglossar.\nTreure una nota o un comentari (a un escrit).\nSeparar (un full, un fascicle, etc.) d’altres amb què estava reunit dins unes mateixes cobertes, formant un llibre.\nSeparar (un element) d’un conjunt.\nDestriar (en una cosa) diferents parts.\nUna cosa, dividir-se en diferents parts.\n¿Cóm es diu desglossar en castellà? / ¿Cómo se escribre y se dice desglossar en catalán?\nSi vols saber com s’escriu en castellà desglossar has de entendre que la seva traducció és desglossar pots trobar en la nostra pàgina web més exemples en català perquè et sigui més simple contextualitzar-la en espanyol.\nExemples de com utilitzar desglossar\nUn d’ells va instar a la Secretaria a desglossar el pla en mesures esglaonades que podrien finançar-se més […] fàcilment.\nva desglossar el pressupost en material, mà d’obra i impostos.\nEn les primeres etapes d’un desastre pot ser que sigui difícil desglossar les dades per edat i per gènere.\nIntroduint altres criteris de selecció […] pot disminuir o desglossar la llista de documents […] per inventari creats.\nEl Centre no aprofita prou aquests […] estats de comptes, quan la seva incorporació […] podria permetre desglossar els seus desemborsaments […] per grans categories de despeses.\nTambé els ajudarà a desglossar les preguntes […] en preguntes d’investigació més específiques.\nNo era possible desglossar les obligacions corresponents als actuals jubilats […] perquè no es disposava de dades que indiquessin […] amb quins fons s’havien finançat els seus sous abans de la jubilació.\nAquests avançaments es poden desglossar en dues categories.\nS’usen petits passos per desglossar tasques complexes, com fer una trucada […] telefònica.\nHi ha diferents formes d’analitzar un tema, però cadascuna d’elles en realitat intenta […] fer el mateix: desglossar el tema en parts […] més petites.\nEs tracta tant dels costos interns d’infraestructura com dels costos externs, […] més difícils de desglossar i assignar.\nA la pràctica, sense […] però, pot resultar difícil desglossar aquests fluxos, i no prendre en […] compte alguns aspectes, com […] els diners transferit per reemborsar préstecs presos per facilitar la migració.\nComporta així mateix desglossar l’aplicació del desenvolupament […] sostenible en totes les escales, internacional, nacional i local.\ndesglossar tant com sigui possible els pagaments de cada agent de finançament per funció\nAlhora, es reconeix que reunir i desglossar les dades relatives als pobles indígenes […] planteja dificultats singulars […] a l’hora d’elaborar dades que puguin utilitzar-se per realitzar anàlisis comparatives a escala mundial i que resultin a seu torn útils i pertinents per als pobles indígenes a nivell microeconòmic.\nÉs possible desglossar successivament aquestes dades segons el […] nivell d’ingressos.\nEn ambdós casos, es visualitza la jerarquia de […] ubicació que pot desglossar com necessiti.\nActualment […] no és possible desglossar en dades pla […] i reals en un mateix informe de rollup.\nNo activar l’indicador Fix si es vol desglossar la jerarquia de sets.\nReconeixem que aquí entren en joc consideracions sobre la seguretat, però no crec que siguin procedents quan es parla només de xifres totals sense desglossar, i no de dades relatives a llocs concrets.\nJa que el dret a la salut es pot desglossar, es poden dissenyar indicadors per a cada un […] els seus elements.\nSi el seu projecte incorpora una perspectiva de […] gènere, pot desglossar els indicadors […] per gènere, segons convingui.\nPermet desglossar les dades i abordar […] percepcions i opinions.\nLes preguntes d’aquesta […] índole es poden desglossar en dimensions […] i fets, conceptes centrals en un esquema d’estrella, com veurem més endavant.\n(Sírvase desglossar les dades per zones urbanes […] i rurals, i per grups socioeconòmics, respecte dels indicadors f) a h).\nLes despeses es poden desglossar en diverses categories com ara aliments, lloguer […] i serveis públics.\n13.27. Respecte d’aquestes àrees de la despesa […] en salut per a les quals […] no hi ha un desglossament funcional, és possible que l’enfocament més viable sigui el de desglossar la despesa per […] tipus de proveïdor.\nPer als països per als quals es disposa d'[…] dades, es poden desglossar els residus […] incinerats amb i sense recuperació d’energia.\nLa desagregació per «règim de […] ocupació d’habitatges convencionals» serveix per desglossar el total de «habitatges convencionals» i qualsevol […] subtotal.


DATES D'ENTREGA DE L'HAM de la publicitat i informació per a l'agenda\nPer tal que L’HAM pugui sortir al carrer no més tard del dia 1 de cada mes, és imprescindible planificar les dates d’entrega i reserva tant dels anuncis com de la informació.\nDemanem, si us plau, que tant els anunciants com les entitats que volen publicar a la nostra revista, web i xxss, siguin el màxim d’estrictes possible per tal que nosaltres puguem fer la nostra tasca (disseny, maquetació, correcció, impressió i repartició) amb els temps necessaris per poder fer una feina ben feta.\nCompartim, amb molt de gust, la informació de moltes entitats, administracions i empreses que organitzen activitats. Per tal de poder continuar sastisfent a tothom, és important que tothom sigui respectuós amb les següents dates d’entrega:\n– La data límit per rebre la informació de l’agenda és el dia 20 de cada mes (si el dia 20 cau en dissabte o diumenge la podeu entregar el dilluns següent).\nLa informació de l’agenda la col·loquem cronològicament, quan algú ens envia una informació molt més enllà de la data límit, comporta moure tota la informació que ha hem maquetat, ja que aquesta informació ha d’anar col·locada dins el dia que está agendada i cal moure i remaquetar totes les activitats següents, que ja havíem maquetat.\nÉs imprescindible que la informació que publiquem de manera gratuïta ens arribi per correu electrònic a lham@lham.net i sigui escrita en format de text (word, .txt, .doc,…). En cap cas acceptarem imatges amb text, captura de pantalla, fotografies lletres que hàgim de transcriure nosaltres. Penseu que ho publiquem gratuitament, faciliteu\nVegeu més condicions aquí.\n– Pels anuncis per paraules, la data límit és el dia 20. Els clients de la revista poden posar l’anunci a través dels comercials. La resta de persones lectores, cal que us adreceu a les llibreries i papereries que trobareu a aquest enllaç.\n– La data límit per reservar l’espai d’un anunci és entre el 22/23 de cada mes (i un parell o tres de dies més per rebre la creativitat). Sempre donem més marge si queden espais disponibles. Contacteu amb nosaltres i pregunteu. Si voleu que us dissenyem l’anunci nosaltres, quan abans ens ho envieu, millor. Així podrem fer els canvis convenients.\n– Si voleu que publiquem un esdeveniment a la nostra agenda digital, és imprescindible que ens envieu la informació abans del dia 15 de cada mes. Passada aquesta data, treballem en la maquetació de la revista i no podem tornar a dedicar-nos a la web fins al mes següent, un cop hàgim repartit la revista.\nÉs imprescindible que la informació ens arribi en format de text (word, .txt, .doc,…). En cap cas acceptarem imatges amb text, captura de pantalla, fotografies lletres que hàgim de transcriure nosaltres. A part, podeu enviar-nos una foto que il·lustri l’activitat. És important que sigui en format text, ja que només així, la informació es pot tribar a través de Google.\n– Si voleu que compartim alguna publicació a les nostres xarxes socials, etiqueteu-nos, feu-nos una menció o envieu-nos la publicació per privat a les mateixes xarxes socials. Nosaltres no generem ni post, ni històries de les entitats o empreses, només les compartim.